ཾ་སརྦ་སཾ་ཤོ་དྷ་ནི་ཧཱུྃ་གིས་འཐོར་འཐུང་དང་། ཨོཾ་ཛཿཧཱུྃ་བཾ་ཧོཿཁཾ་རཾ་གྱིས་མཆོད་ཡོན་དང་། ལག་པ་གཉིས་ཀྱི་སྙིམ་པ་གྱེན་དུ་འཐོར་བ་ལྟར་བྱེད་པ་མེ་ཏོག་གི་ཕྱག་རྒྱ་དང་། ཨོཾ་བཛྲ་པུཥྤེ་ཨཱཿཧཱུྃ་གིས་མེ་ཏོག ལག་པ་གཉིས་ཁུ་ཚུར་ཁ་ཐུར་དུ་བསྟན་པ་བདུག་པའི་ཕྱག་རྒྱ་དང་། ཨོཾ་བཛྲ་དྷཱུ་པེ་ཨཱ་ཧཱུྃ་གིས་བདུག་སྤོས་དང་། ཁུ་ཚུར་གཉིས་གཤིབས་ཏེ་མཐེ་བོང་བསྒྲེངས་པ་མར་མེའི་ཕྱག་རྒྱ་དང་། ཨཱ་ལོ་ཀེས་མར་མེ། ཐལ་མོ་ཁ་ཕྱིར་བསྟན་ནས་གྱེན་དུ་བརྐྱང་བ་དྲིའི་ཕྱག་རྒྱ་དང་། གནྡྷེས་དྲི། ཐལ་མོ་གཉིས་ཁ་གྱེན་དུ་བསྟན་པ་གཤིབས་ལ་མཐེ་བོང་གཉིས་ཅུང་ཟད་བསྐྱོད་པ་ལྷ་བཤོས་ཀྱི་ཕྱག་རྒྱ་དང་། ནཻ་ཝི་ཏེས་ཞལ་ཟས། ཤབྡས་རོལ་མོ་རྣམས་བྱིན་གྱིས་བརླབ། དཔྲལ་བར་ནམ་མཁའ་མཛོད་ཀྱི་ཕྱག་རྒྱ་དང་། ཨོཾ་བཛྲ་སྥ་ར་ཎ་ཁཾ། ཞེས་པས་དཔག་ཏུ་མེད་པར་སྤྲོའོ། །གསུམ་པ་མཎྜལ་བསྒྲུབ་པ་ནི། དཀྱིལ་འཁོར་གྱི་ས་གཞི་ལ་བསང་ཆུས་གཏོར་ཞིང་། དེར་ཙནྡན་དཀར་པོས་ཆོས་འབྱུང་གྲུ་གསུམ་པ་ཅི་ལྟར་རིགས་པ་བྱས་པའི་དབུས་སུ། ཁྲུ་གང་གི་ཚད་ཙམ་གྱི་ཙནྡན་དམར་པོ་དང་གུར་གུམ་ལ་སོགས་པའི་དྲི་དམར་པོས་དཀྱིལ་འཁོར་གྲུ་བཞི་བྱ། དེ་ལ་ཟླུམ་པོར་བསྐོར་ཏེ་ཐིག་བཞི་བཏབ་ནས་ལེ་ཚེ་དགུར་བྱས་པའི་དབུས་མ་ལ་བསང་ཆུས་གཏོར། བསང་སྦྱང་། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་ནས། རཾ་ལས་ཉི་མའི་དཀྱིལ་འཁོར་གྱི་སྟེང་དུ། ཧཱུྃ་ལས་སྣ་ཚོགས་རྡོ་རྗེ་རྩེ་མོ་ཉི་ཤུ་པ་ལྟེ་བ་ལ་ཧཱུྃ་གིས་མཚན་པའི་བར་དུ་བསྐྱེད། དེ་ནས་ལག་པ་བཀྲུས་ཏེ། གཡས་པའི་མཐེབ་མཛུབ་གཉིས་ཀྱིས་མེ་ཏོག་ཅུང་ཟད་བཟུང་། ཧཱུྃ་ལས་འོད་འཕྲོས་པས་འོག་ཐམས་ཅད་རྡོ་རྗེའི་ས་གཞིར་གྱུར་པར་བསྒོམས་ཏེ། བདུད་རྩི་ལྔ་དང་དྲི་བཟང་པོའི་ཆུ་དང་བཅས་པས། ས་ཕྱོགས་དེར་གཡས་སྐོར་དུ་ཁྱེ་མ་མེད་པར་བྱུག་ཅིང་། དབུས་ནས་དབང་ལྡན་གྱི་མཚམས་སུ་འཐོན་ཏེ། དེ་ནས་བརྩམས་ཏེ་གཡས་སྐོར་གྱིས་གྲུ་བཞིར་བྱུག་ཅིང་། ཨོཾ་མེ་དཱི་ནི་བཛྲཱི་བྷ་ཝ་བནྡྷ་ཧཱུྃ་ཧཱུྃ་ཧཱུྃ་ཕཊ། ཅེས་བརྗོད། ཡང་མཐའ་མ་ལེགས་པར་བསྐོར་ཞིང་བྱུགས་ཏེ། ཨོཾ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ། ཅེས་བརྗོད་པས་སྟེང་འོག་ཕྱོགས་མཚམས་ཐམས་ཅད་རྡོ་རྗེའི་གུར་དང་བླ་རེ་དང་རྭ་བས་བསྐོར་བར་བསམས་ལ། ལག་པ་མ་བཏེག་པར་མེ་ཏོག་གཏོར། དེ་ལྟ་བུའི་སྲུང་འཁོར་གྱི་ནང་དུ་ཨེ་ལས་ཆོས་ཀྱི་འབྱུང་གནས་བསྒོམ་པ་ནས། གཞལ་ཡས་ཁང་གདན་དང་བཅས་པ་རིམ་གྱིས་བསྐྱེད་ནས། དབུས་སུ་དྲིའི་ཐིག་ལེ་གྲུ་བཞི་བྱ་ཞིང་གཙོ་བོའི་སྙིང་པོ་བརྗོད་པས་མེ་ཏོག་ཚོམ་བུ་བཀོད། དེ་བཞིན་དུ་ཤར་གྱི་རེ་མིག་ནས་བརྩམས་ཏེ་བྱང་སྒོའི་མཐར་ཐུག་པའི་བར་ལྷ་སོ་སོའི་གནས་སུ་དྲིའི་ཐིག་ལེ་ཟླུམ་པོ་དང་། རང་རང་གི་སྔགས་བརྗོད་པས་མེ་ཏོག་གི་ཚོམ་བུ་བཀོད། དེ་ནས་ཚོམ་བུ་དབུས་མའི་སྟེང་དུ་རང་གི་སེམས་སོ་སོར་རྟོག་པ་ཞེས་སོགས་ནས་མངོན་བྱང་ལྔས་གཙོ་བོ་བསྐྱེད། འཁོར་རྣམས་དཀྱིལ་འཁོར་རྒྱལ་མཆོག་གི་ཚུལ་གྱིས་བསྐྱེད་པ་ནས་བརྩམས་ཏེ་རིགས་ཀྱི་བདག་པོའི་རྒྱས་གདབ་པའི་བར་སྒྲུབ་ཐབས་བཞིན་བྱའོ། །བཞི་པ་ཕྱག་གི་མཆོད་པ་ནི། རྡོ་རྗེ་ཐལ་མོ་སྙིང་གར་སྦྱར་ཏེ། ཡིད་ཀྱིས་བླ་མ་དང་དཀྱིལ་འཁོར་གྱི་ལྷ་ལ་འདུད་པའི་བསམ་པས། གང་གི་དྲིན་གྱིས་སོགས་སྒྲུབ་ཐབས་ནས་འབྱུང་བ་བཞིན་བརྗོད། ལྔ་པ་མཆོད་པ་ལ་བརྒྱད་ལས། ཐོག་མར་ཕྱི་མཆོད་ནི། ལག་པ་གཉིས་དཀུ་གཡོན་པ་རྡོ་རྗེ་ཁུ་ཚུར་ཁ་སྤྲད་པ་བཅིངས་ལ། གཡས་པའི་མཐེ་བོང་དང་གཡོན་པའི་མཛུབ་མོ་ནས་རིམ་བཞིན་བཀྲོལ་ཏེ་རྣམ་ལྔ་འདོད་པའི་བསྐོར་བ་བྱས་ལ། ཞབས་བསིལ་ལ་སོགས་པའི་རྫས་གང་ཡིན་པ་དེ་བླངས་ཏེ་དངོས་སུ་འབུལ་བའམ། དེ་དང་དེའི་ཕྱག་རྒྱ་བཅས་ལ། དྲི་མེད་ཡིད་དུ་འོང་བ་ཡི། །ལྷ་རྫས་དམ་པའི་ཞབས་བསིལ་འདི། །བཅོམ་ལྡན་འཁོར་དང་བཅས་ལ་འབུལ། །བཞེས་ནས་བདག་ལ་དགྱེས་པར་མཛོད། །ཅེས་དང་། བཟེད་ཞལ་གྱི་ནང་དུ་ལྷ་སོ་སོ་ལ་དབུལ་ཞིང་། ཨོཾ་ཤྲཱི་བཛྲ་སཏྭཱ་ཡ་ནཱི་རཱི་ཧཱུྃ་ཁཾ་ཞེས་དང་། དེ་བཞིན་དུ་བཻ་རོ་ཙ་ནཱ། རཏྣ་སཾ་བྷ་ཝེ། ཨ་མི་ཏཱ་བྷཱ་ཝ། ཨ་མོ་གྷ་སིདྡྷི། ལོ་ཙ་ནཱ་ཡཻ། མཱ་མ་ཀཱ་ཡེ། ཏཱཾ་ཏཱ་ལ་བ་སི་ནཱི། ཏཱ་རེ་བཛྲ་ར་ཏྲི། བཛྲ་རཱུ་པི་ནཱི། རཱ་ག་བཛྲི་ཎཱི། བཛྲ་ཤཱནྟཱི། བཛྲ་ཡཀྵི་ཎཱི། བཛྲ་ཌཱ་ཀི་ནཱི། ཤཔྡ་བཛྲ། བྷཱུ་མི་བཛྲ། ཞེས་པས་དཀྱིལ་འཁོར་དང་པོའི་ལྷ་དང་། མཻ་ཏྲི། ཀྵི་ཏི་གརྦྷ། བཛྲ་པཱ་ཎི། ཁ་གརྦྷ། ལོ་ཀེ་ཤྭ་ར། མཉྫུ་ཤྲཱི། སརྦ་ཎི་བ་ར་ཎི་བི་སྐཾ་བི་ནི། ས་མནྟ་བྷ་དྲ། ཝཾ་སྱེ། ཝཱི་ཎི། མུརྫ། མྲྀ་ཏངྒེ། ཞེས་པས་དཀྱིལ་འཁོར་བར་པའི་ལྷ་དང་། པུཥྤེ། དྷཱུ་པེ། དཱི་པེ། གནྡྷེ། ཨཾ་ཀུ་ཤ། བཛྲ་པཱ་ཤ། བཛྲ་སྥོ་ཊ། བཛྲ་གཎྜེ། ཞེས་དཀྱིལ་འཁོར་ཕྱི་མའི་ལྷ་རྣམས་ལ་མཆོད་ཅིང་། སྔགས་ཐམས་ཅད་ཀྱི་མགོར་ཨོཾ་དང་། མཇུག་ཏུ་ནཱི་རཱི་ཧཱུྃ་ཁཾ། ཞེས་པས་སྦྱར་ལ་མཆོད། དེ་བཞིན་དུ་ཚིག་རྐང་དང་པོ་དང་ཕྱི་མ་གཉིས་འདྲ་བ་ལ། ལྷ་རྫས་དམ་པའི་ཞལ་བསིལ་འདི། །ཞེས་དང་། སོ་སོའི་སྔགས་ཀྱི་མཐར་ནི་ཝི་ཏི་ཧཱུྃ་ཁཾ་སྦྱར་བས་ཞལ་བསིལ་བར་བསམ། འཐོར་འཐུང་འདི་ཞེས་དང་། ཀུ་ཤས་སྐུ་ལ་གཏོར་ཞིང་། སརྦ་སཾ་ཤོ་དྷ་ནཻ་སྭཱ་ཧཱ། དབུལ། སྔགས་ཀྱི་ཡོན་ཆབ་མཆོག་འདི་དག །ཅེས་དང་། མ་ཧཱ་ཨ་མྲྀ་ཏ་ཨརྒྷཾ་པྲ་ཏཱིཙྪ་སྭཱ་ཧཱས་མཆོད་ཡོན་སོ་སོར་དབུལ་ཏེ། ཆུ་གསུམ་པོ་ནི་བཟེད་ཞལ་གྱི་ནང་དུ་བླུག་གོ །དེ་ནས། མེ་ཏོག་འདི་རྣམས་བཟང་ཞིང་དགེ །དག་པའི་སྐྱེ་གནས་ལས་དག་པས། །བདག་ནི་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཅེས་དང་། ལྷ་སོ་སོའི་སྔགས་ཀྱི་མཐར། པུཥྤེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། ཞེས་པས་མེ་ཏོག་དབུལ། ཚིག་རྐང་ཕྱི་མ་གཉིས་འདྲ་བ་ལ། ཚལ་དག་རོ་ནི་ཕན་པ་དང་། །གང་ཞིག་དྲི་དང་བདུག་སྤོས་མཆོག །ཅེས་དང་། དྷཱུ་པེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་གིས་བདུག་སྤོས་དབུལ། སྲིན་པོ་འཇོམས་ཤིང་དག་བྱེད་པ། །དགེ་ཞིང་མུན་པ་རྣམ་སེལ་བ། །ཞེས་དང་། ཨཱ་ལོ་ཀེ་པཱུ་ཛ་མེ་ས་མུ་དྲ་སྥ་ར་ཎ་ས་མ་ཡེ་ཧཱུྃ་གིས་མར་མེ། འདི་ནི་དྲི་བཟང་དགེ་བ་སྟེ། །དག་པའི་སྐྱེ་གནས་ལས་དག་པ། །ཅེས་དང་། གནྡྷེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་ཞེས་པས་དྲི་དང་། སྨན་རྣམས་བཅུད་གཙང་ཡི་གར་འོང་། །སྔགས་ཀྱི་ཞལ་ཟས་བཤོས་འདི་དག །ཅེས་དང་། ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱ་དྱ་ནུཏྤནྣ་ཏྭཱ་ཏ་ཅེས་པས་ཞལ་ཟས། སིལ་སྙན་ལ་སོགས་པ་རོལ་མོའི་ཚོགས། །དབྱངས་ཀྱི་ང་རོ་ལྡན་པ་འདི། །བདག་གི་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཅེས་དང་ལྷ་སོ་སོའི་སྔགས་ཀྱི་མཐར་ཤབྡ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་ཞེས་པས་རོལ་མོ་དབུལ་ཞིང་། ཨོཾ་བཛྲ་དྷརྨ་ར་ཎི་ཏ། པྲ་ར་ཎི་ཏ། སཾ་པྲ་ར་ཎི་ཏ། སརྦ་བུདྡྷ་ཀྵེ་ཏྲ་པྲ་ཙ་ལི་ནི། པྲཛྙཱ་པ་ར་མི་ཏཱ། ནཱ་ད་སྭ་བྷཱ་བ་ཙ། བཛྲ་སཏྭ་ཧྲྀ་ད་ཡ། སནྟོ་ར་ནི་ཧཱུྃ་ཧཱུྃ་ཧཱུྃ་ཧོ་ཧོ་ཧོ་སྭཱ་ཧཱ། ཞེས་བྱ་བས་ཀྱང་ངོ་། །དེ་ནས་གོས་ཟུང་བླངས་ཏེ། རྡོ་རྗེ་ཁུ་ཚུར་གཉིས་ཀྱིས་བསྐོན་པའི་ཚུལ་བྱ་ཞིང་། སྲབ་འཇམ་ཡང་པ་ལྷ་ཡི་གོས། །མི་ཕྱེད་རྡོ་རྗེའི་སྐུ་ལ་གསོལ། །མི་ཕྱེད་དད་པས་བདག་འབུལ་གྱིས། །བདག་ཀྱང་རྡོ་རྗེའི་སྐུ་ཐོབ་ཤོག །ཨོཾ་བྷ་ག་ཝཱན་མ་ཧཱ་ཀ་རུ་ཎི་ཀ་ཤྲཱི་བཛྲ་དྷཱ་ཏུ་མཎྜལ་ལ་ས་པ་རི་ཝཱ་ར་བཛྲ་ཝསྟྲཱ་ཡ་སྭཱ་ཧཱས་གོས་ཟུང་དང་། དེ་ནས་ལག་པ་གཉིས་རྡོ་རྗེ་ཐལ་མོ་ཁ་གྱེན་དུ་ཕྱེ་བ་དང་། བསོད་ནམས་དཔག་བསམ་ལྗོན་པ་ལས་བྱུང་བའི། །མངར་བའི་རོ་ལྡན་འཛམ་བུའི་འབྲས་སོགས་ཀྱིས། །ཞིང་ཁམས་འདི་དང་རབ་འབྱམས་ཞིང་ཁམས་རྣམས། །བཀང་སྟེ་དཀྱིལ་འཁོར་ལྷ་ཚོགས་རྣམས་ལ་འབུལ། །ཨོཾ་བྷ་ག་ཝཱན་གྱི་རྗེས་སུ་ཛྲཱིཾ་སྭཱ་ཧཱས་འབྲས་བུ་དབུལ་ལོ། །གཉིས་པ་ནང་གི་མཆོད་པ་ནི། བྱིན་གྱིས་བརླབས་པའི་ནང་མཆོད་ཀྱི་དབུས་ནས་གཡོན་པའི་མཐེབ་སྲིན་སྦྱར་བས་བླངས་ནས་གཏོར་ཞིང་། དངོས་གྲུབ་འགུགས་ཤིང་མཁའ་འགྲོ་འདུ་བའི་རྫས། །ཁ་ན་མ་ཐོ་མེད་པའི་ལྕགས་ཀྱུ་ལྔས། །ཞིང་ཁམས་སོགས་སྦྱར་བ་དང་། ཨོཾ་ཤྲཱི་ཧཱུྃ་གྷུཾ་ཛཾ་སྭཱ་ཧཱས་ལྕགས་ཀྱུ་ལྔ་དབུལ། དེ་ནས་མཐེབ་སྲིན་སྦྱར་བའི་རྩེ་མོས་བདུད་རྩི་ལན་གསུམ་བསྐོར་ཞིང་དཀྲུགས་པའི་དབུས་ནས་བླངས་ཏེ་སྟེང་གི་ཕྱོགས་སུ་གཏོར་ཞིང་། ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་གཅིག་ཏུ་བསྡུས་པའི་ངོ་བོ་རྩ་བའི་བླ་མ་དམ་པའི་ཞལ་དུ་ཨོཾ་ཨཱཿཧཱུྃ། དེ་བཞིན་དུ་རྡོ་རྗེ་འཆང་ཆེན་པོ། རྡོ་རྗེ་བདག་མེད་མ། རྣལ་འབྱོར་གྱི་དབང་ཕྱུག་བིརྺ་པ། གྲུབ་ཆེན་ཌོམྦི་ཧེ་རུ་ཀ ཨ་ལ་ལ་བཛྲ། དཔལ་ལྡན་ནགས་ཁྲོད་པ། གརྦྷ་རི་པ། བསོད་སྙོམས་པ་རྒྱལ་བ་དཔལ་གྱི་ཡེ་ཤེས། སློབ་དཔོན་ཆེན་པོ་མི་ཐུབ་ཟླ་བ། སློབ་དཔོན་དཔའ་བོ་རྡོ་རྗེ། འབྲོག་མི་ཤཱཀྱ་ཡེ་ཤེས། མངའ་རིས་པ་གསལ་བའི་སྙིང་པོ། འཁོན་སྒྱི་ཆུ་བ། བླ་མ་ས་སྐྱ་པ་ཆེན་པོ། སློབ་དཔོན་རིན་པོ་ཆེ་བསོད་ནམས་རྩེ་མོ། རྗེ་བཙུན་རིན་པོ་ཆེ་གྲགས་པ་རྒྱལ་མཚན། ཆོས་རྗེ་ས་སྐྱ་པཎྜི་ཏ། ཚོགས་སྒོམ་ཀུན་དགའ་དཔལ། གཉགས་སྙིང་པོ་རྒྱལ་མཚན། ཞང་བཀྲ་ཤིས་དཔལ། སྤང་སྒང་པ་གྲགས་པ་དཔལ། པཎ་ཆེན་མ་ཏི། རྗེ་བཙུན་ཀུ་མཱ་ར་མ་ཏི། དྲིན་ཆེན་རྩ་བའི་བླ་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཞེས་པ་དབང་བཀའི་བླ་མ་བརྒྱུད་པ་རྣམས་དང་། དེ་བཞིན་དུ་ཆོས་རྗེ་ས་སྐྱ་པཎྜི་ཏ་ཡན་ཆད་གོང་དང་འདྲ་བ་ལ། དེ་ནས་འཕགས་པ་རིན་པོ་ཆེ། དགའ་ལྡན་པ་བཀྲ་ཉིས་དཔལ། ཆོས་རྗེ་བྲག་ཕུག་པ་ཆེན་པོ། བླ་མ་བློ་གྲོས་བརྟན་པ། བླ་མ་དམ་པ་དཔལ་ལྡན་ཚུལ་ཁྲིམས། ཆོས་ཀྱི་རྗེ་ཡེ་ཤེས་རྒྱལ་མཚན་དཔལ་བཟང་པོ་རྣམས་ཏེ། བཤད་བཀའི་བླ་མ་བརྒྱུད་པ་རྣམས་དང་། འཕགས་པ་རིན་པོ་ཆེ་ཡན་སྔར་དང་འདྲ་བ་ལ། དེ་ནས་བླ་མ་ཞང་དཀོན་མཆོག་དཔལ། བྲག་ཕུག་པ་བསོད་ནམས་དཔལ། ཆོས་རྗེ་བསོད་ནམས་རྒྱལ་མཚན། བླ་མ་དཔལ་ལྡན་ཚུལ་ཁྲིམས། གྲུབ་ཆེན་བྷུདྡྷཱ་ཤྲཱི་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཞེས་པས་ཁྲིད་བཀའི་བླ་མ་བརྒྱུད་པ་དང་། དེ་བཞིན་དུ་བདེ་མཆོག་ལ་སོགས་པ་རྩ་བརྒྱུད་ཀྱི་བླ་མ་རྣམས་ལའང་འབུལ་ལོ། །དེ་ནས་ཡི་དམ་གྱི་ལྷ་རྡོ་རྗེ་སེམས་དཔའ་འཁོར་བཅས་ཀྱི་སྔགས་སམ་ས་བོན་ལ་ཨོཾ་ཨཱཿཧཱུྃ་བཏགས་ལ་དབུལ། དེ་ནས་ཡི་དམ་གྱི་ལྷ་གཞན་ལའང་དབུལ། དེ་ནས་རང་གི་ལྕེ་རྩེ། སྨིན་མཚམས། དཔྲལ་བ་རྣམས་སུ་གཏོར་ཞིང་ལུས་ཀྱི་ལྷ་རྣམས་ཚིམ་པར་བསམ། དེ་ནས་གུར་མགོན་ལྕམ་དྲལ་ལ་སོགས་པའི་ཆོས་སྐྱོང་རྣམས་དང་། མཁའ་འགྲོ་སྡེ་ལྔ་ལ་སོགས་པ་རྣམས་དང་། གཞི་བདག་ནས་འགྲོ་བ་རིགས་དྲུག་གི་བར་ཡི་དམ་གྱི་ལྷར་གསལ་བ་ལ་མཆོད་པས། ཐམས་ཅད་ཀྱང་ཟག་མེད་ཀྱི་བདེ་བས་མཉེས་ཤིང་ཚིམ་ནས་བདག་ལ་དངོས་གྲུབ་སྩོལ་བར་བསམ། མཐར་རང་གི་ལྕེ་ལ་རེག་ཅིང་། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་བརྗོད་དོ། །གསུམ་པ་ཡིད་ལས་བྱུང་བའི་མཆོད་པ་ལ་དྲུག་ལས། དང་པོ་ཐུན་མོང་གི་མཆོད་པ་ཉི་ཤུ་ནི། རྡོ་རྗེ་གདན་བཞི་དང་ཐུན་མོང་བ་སྟེ། དེ་ནས་ངག་ཏུ། ཧཱུྃ་གླུར་བླང་ཞིང་། ལུས་ཀྱི་གར་སྔོན་དུ་འགྲོ་བས་རྡོ་རྗེ་ཁུ་ཚུར་དཀུ་གཡོན་དུ་བཞག་ལ། ཨོཾ་བྷ་ག་ཝཱན་སོགས་སྔོན་དུ་འགྲོ་བས་ཨོཾ་བཛྲ་ལཱ་སྱེ་པཱུ་ཛི་ཏེ་ཨཱཿཧཱུྃ་དང་། ལག་པ་གཉིས་ཕྲེང་བ་འཛིན་པའི་ཚུལ་དང་། བཛྲ་མཱ་ལེ་པཱུ་ཛི་ཏེ། དེ་བཞིན་དུ་ལག་པ་གཡོན་པས་པི་ཝང་འཛིན་ཅིང་གཡས་པས་དེ་འདྲེན་པའི་ཚུལ་དང་། བཛྲ་ཝཱི་ཎི། ལག་པ་གཉིས་གླིང་བུ་འབུད་པའི་ཚུལ་དང་། བཛྲ་ཝཾ་སྱེ། ལག་པ་གཉིས་ཀས་དུང་འབུད་པའི་ཚུལ་དང་། བཛྲ་ཕེ་མ། ལག་པ་གཉིས་ཏིང་ཤག་བརྡུང་བའི་ཚུལ་དང་། བཛྲ་ཝ་དྱ། དཀུ་གཡོན་དུ་རྔ་ཁ་གྱེན་དུ་བསྟན་པ་ལག་པ་གཉིས་ཀྱིས་བརྡུང་བའི་ཚུལ་དང་། བཛྲ་པ་ཊ་ཧ། ལག་པ་གཉིས་སྤྱི་བོར་གར་བསྒྱུར་བའི་ཚུལ་དང་། བཛྲ་ནྲྀ་ཏྱེ། ལག་པ་གཡས་བསིལ་ཡབ་གཡོབ་པའི་ཚུལ་དང་། བཛྲ་བྱཉྫ་ན། ལག་པ་གཡོན་གན་རྐྱལ་གྱི་སྟེང་དུ་གཡས་པའི་གྲུ་མོ་བཙུགས་ཏེ་བརྐྱང་བ་རྒྱལ་མཚན་བསྒྲེང་བའི་ཚུལ་དང་། བཛྲ་དྷྭ་ཛ། ལག་པ་གཡོན་མཉམ་གཞག་གི་ཚུལ་དང་། གཡས་རྡོ་རྗེ་ཁུ་ཚུར་ཁ་ཕུབ་ནས་བླ་རེ་བྲེ་བའི་ཚུལ་དང་། བཛྲ་བི་ཏཱ་ན། ལག་པ་གཉིས་དཔུང་པ་གཡས་གཡོན་གྱི་ཐད་ཀར་བརྐྱང་བ་བ་དན་གྱི་ཚུལ་དང་། བཛྲ་པ་ཏཾ་ཀ ལག་པ་གཉིས་ཀས་གདུགས་འཛིན་པའི་ཚུལ་དང་། བཛྲ་ཙྪཱ་ཏྲཾ། ལག་པ་གཉིས་རྔ་ཐོགས་ལ་བཏགས་པ་བརྡུང་བའི་ཚུལ་དང་།